Opinjoni tal-Kumitat Ewropew tar-Reġjuni — Perkorsi għas-Suċċess fl-Iskola

(2022/C 498/10)

Relatur: Inga BĒRZIŅA (LV/Renew Europe), Membru tal-Kunsill Muniċipali ta’ Kuldīga Dokument ta’ referenza: Proposta għal Rakkomandazzjoni tal-Kunsill dwar il-Perkorsi għas-Suċċess fl-Iskola COM(2022) 316

I. RAKKOMANDAZZJONIJIET SABIEX JITRESSQU EMENDI

Proposta għal Rakkomandazzjoni tal-Kunsill dwar il-Perkorsi għas-Suċċess fl-Iskola

COM(2022) 316

Emenda 1

Premessa 2

Test propost mill-Kummissjoni Ewropea Emenda tal-KtR (2) Fit-30 ta’ Settembru 2020, il-Kummissjoni Ewropea adottat Komunikazzjoni dwar il-kisba sal-2025 taż-Żona Ewropea tal-Edukazzjoni, li tikkunsidra l-inklużività bħala waħda mis-sitt dimensjonijiet tagħha (1). Fit-18 ta’ Frar 2021, il-Kunsill adotta r-Riżoluzzjoni tal-Kunsill dwar qafas strateġiku għall-kooperazzjoni Ewropea fl-edukazzjoni u t-taħriġ lejn iż-Żona Ewropea tal-Edukazzjoni u lil hinn (2021–30) (2). (2) Fit-30 ta’ Settembru 2020, il-Kummissjoni Ewropea adottat Komunikazzjoni dwar il-kisba sal-2025 taż-Żona Ewropea tal-Edukazzjoni, li tikkunsidra l-inklużività bħala waħda mis-sitt dimensjonijiet tagħha (1). Fit-18 ta’ Frar 2021, il-Kunsill adotta r-Riżoluzzjoni tal-Kunsill dwar qafas strateġiku għall-kooperazzjoni Ewropea fl-edukazzjoni u t-taħriġ lejn iż-Żona Ewropea tal-Edukazzjoni u lil hinn (2021–30) (2). Fid-19 ta’ Marzu 2021, il-Kumitat tar-Reġjuni adotta Opinjoni dwar “Il-kisba sal-2025 taż-Żona Ewropea tal-Edukazzjoni” (3).

Raġuni

Qed jiġi propost li tiżdied referenza għall-Opinjoni tal-KtR dwar il-Komunikazzjoni tal-Kummissjoni Ewropea dwar Il-kisba sal-2025 taż-Żona Ewropea tal-Edukazzjoni.

Emenda 2

Premessa 5

(Premessa ġdida)

Test propost mill-Kummissjoni Ewropea Emenda tal-KtR Fir-rapport finali tal-Konferenza dwar il-Futur tal-Ewropa, iċ-ċittadini jitolbu wkoll lill-UE biex tiżgura li ċċittadini Ewropej kollha jkunu jistgħu jibbenefikaw mid-diġitalizzazzjoni billi tiżgura li jkollhom il-ħiliet u l-opportunitajiet diġitali meħtieġa (1) . Il-Kummissjoni Ewropea beħsiebha tippreżenta Proposti għal Rakkomandazzjoni dwar it-titjib tal-provvediment ta’ ħiliet diġitali fl-edukazzjoni u t-taħriġ u dwar Ċertifikat Ewropew tal-Ħiliet Diġitali (2) .

Raġuni

Ta’ min jenfasizza l-importanza li jintużaw il-benefiċċji tad-diġitalizzazzjoni billi jiġi żgurat li ċ-ċittadini kollha jkollhom il-ħiliet u l-opportunitajiet diġitali meħtieġa.

Emenda 3

Premessa 25

Test propost mill-Kummissjoni Ewropea Emenda tal-KtR (25) L-objettiv li jitnaqqsu l-progress insuffiċjenti u t-tluq bikri mill-edukazzjoni u t-taħriġ u li jiġi promoss is-suċċess fl-iskejjel jeħtieġ li jiġi indirizzat sistematikament mill-edukazzjoni u mit-taħriġ madwar l-UE. Fil-livell tas-sistema, il-konsistenza tal-miżuri ta’ politika, il-koordinazzjoni ma’ oqsma ta’ politika rilevanti oħrajn (bħas-saħħa, is-servizzi soċjali, l-impjiegi, l-akkomodazzjoni, il-ġustizzja, il-migrazzjoni u l-integrazzjoni), u kooperazzjoni effettiva bejn atturi differenti fil-livelli kollha (nazzjonali, reġjonali, lokali, skejjel) huma meħtieġa għal appoġġ ikkoordinat għat-tfal, għaż-żgħażagħ u għall-familji tagħhom. Fl-istess ħin, fil-livell tal-iskejjel jenħtieġ li jiġu promossi approċċi għal skola sħiħa, li jinkorporaw l-oqsma kollha ta’ attività (it-tagħlim u l-apprendiment; l-ippjanar u l-governanza; eċċ.) u l-involviment tal-atturi ewlenin kollha: l-istudenti, il-mexxejja tal-iskejjel, il-persunal tat-tagħlim u mhux tat-tagħlim, il-ġenituri u l-familji, u l-komunitajiet lokali u usa’ (1). (25) L-objettiv li jitnaqqsu l-progress insuffiċjenti u t-tluq bikri mill-edukazzjoni u t-taħriġ u li jiġi promoss is-suċċess fl-iskejjel jeħtieġ li jiġi indirizzat sistematikament mill-edukazzjoni u mit-taħriġ madwar l-UE. Fil-livell tas-sistema, il-konsistenza tal-miżuri ta’ politika, il-koordinazzjoni ma’ oqsma ta’ politika rilevanti oħrajn (bħas-saħħa, is-servizzi soċjali, l-impjiegi, l-akkomodazzjoni, il-ġustizzja, il-migrazzjoni u l-integrazzjoni), u kooperazzjoni effettiva bejn atturi differenti fil-livelli kollha ( fil-livell Ewropew, nazzjonali, reġjonali u lokali, kif ukoll fil-livell tal-iskejjel ) huma meħtieġa għal appoġġ ikkoordinat għat-tfal, għaż-żgħażagħ u għall-familji tagħhom, f’konformità mal-prinċipji tal-governanza f’diversi livelli . Fl-istess ħin, fil-livell tal-iskejjel jenħtieġ li jiġu promossi approċċi għal skola sħiħa, li jinkorporaw l-oqsma kollha ta’ attività (it-tagħlim u l-apprendiment; l-ippjanar u l-governanza; eċċ.) u l-involviment tal-atturi ewlenin kollha: l-istudenti, il-mexxejja tal-iskejjel, il-persunal tat-tagħlim u mhux tat-tagħlim, il-ġenituri u l-familji, u l-komunitajiet lokali u usa’ (1).

Raġuni

L-edukazzjoni u t-taħriġ jittejbu jekk jiġu applikati l-prinċipji u l-prattiki tal-governanza f’diversi livelli, kif deskritt fir-Riżoluzzjoni tal-KtR dwar il-Karta għall-Governanza f’Diversi Livelli fl-Ewropa (1).

Emenda 4

Punt 1

Test propost mill-Kummissjoni Ewropea Emenda tal-KtR 1. Jiżviluppaw jew ikomplu jsaħħu sal-2025 strateġija integrata u komprensiva lejn is-suċċess fl-iskejjel, fil-livell xieraq, f’konformità mal-istruttura tas-sistema tal-edukazzjoni u t-taħriġ tagħhom, bil-għan li l-eżiti tal-edukazzjoni jiġu diżakkoppjati mill-istatus soċjoekonomiku, filwaqt li tiġi promossa l-inklużjoni fl-edukazzjoni (inkluż permezz tal-indirizzar tas-segregazzjoni fl-edukazzjoni) u jkompli jitnaqqas it-tluq bikri mill-edukazzjoni u mit-taħriġ u l-progress insuffiċjenti fil-ħiliet bażiċi, kif propost fil-qafas ta’ politika fl-Anness. Jenħtieġ li tingħata attenzjoni speċjali għall-benesseri fl-iskola bħala komponent ewlieni tas-suċċess fl-iskola. Strateġija bħal din jenħtieġ li tinkludi miżuri ta’ prevenzjoni, ta’ intervent u ta’ kumpens (inklużi miżuri offruti bħala parti mill-Garanzija għaż-Żgħażagħ), tkun ibbażata fuq l-evidenza u tikkombina miżuri universali ma’ dispożizzjonijiet immirati u/jew individwalizzati għall-istudenti li jeħtieġu attenzjoni u appoġġ addizzjonali f’ambjenti inklużivi (bħal studenti bi sfond soċjoekonomiku żvantaġġat, migranti — inklużi rifuġjati — jew Rom, studenti b’diżabilitajiet viżibbli u mhux viżibbli, dawk bi bżonnijiet edukattivi speċjali jew bi problemi relatati mas-saħħa mentali). Strateġija bħal din jenħtieġ li tkun ibbażata wkoll fuq kooperazzjoni strutturata bejn l-atturi li jirrappreżentaw oqsma ta’ politika differenti, livelli ta’ governanza u livelli edukattivi, jibbenefikaw minn finanzjament adegwat u jkunu akkumpanjati minn pjan ċar ta’ implimentazzjoni u evalwazzjoni . 1. Jiżviluppaw jew ikomplu jsaħħu sal-2025 strateġija integrata u komprensiva lejn is-suċċess fl-iskejjel, fil-livell xieraq, f’konformità mal-istruttura tas-sistema tal-edukazzjoni u t-taħriġ tagħhom , kif ukoll b’kunsiderazzjoni tas-sistemi deċentralizzati rilevanti, bil-għan li l-eżiti tal-edukazzjoni jiġu diżakkoppjati mill-istatus soċjoekonomiku, filwaqt li tiġi promossa l-inklużjoni fl-edukazzjoni (inkluż permezz tal-indirizzar tas-segregazzjoni fl-edukazzjoni) u jkompli jitnaqqas it-tluq bikri mill-edukazzjoni u mit-taħriġ u l-progress insuffiċjenti fil-ħiliet bażiċi, kif propost fil-qafas ta’ politika fl-Anness. Jenħtieġ li tingħata attenzjoni speċjali għall-benesseri u l-kundizzjonijiet ambjentali u tas-saħħa fl-iskola u l-ambjent tal-madwar bħala komponent ewlieni tas-suċċess fl-iskola. Strateġija bħal din jenħtieġ li tinkludi miżuri ta’ pjanar, ta’ prevenzjoni, ta’ intervent u ta’ kumpens (inklużi miżuri offruti bħala parti mill-Garanzija għaż-Żgħażagħ), tkun ibbażata fuq l-evidenza u tikkombina miżuri universali ma’ dispożizzjonijiet immirati u/jew individwalizzati għall-istudenti li jeħtieġu attenzjoni u appoġġ addizzjonali f’ambjenti inklużivi (bħal studenti bi sfond soċjoekonomiku żvantaġġat, migranti — inklużi rifuġjati — jew Rom, studenti b’diżabilitajiet viżibbli u mhux viżibbli, dawk bi bżonnijiet edukattivi speċjali jew bi problemi relatati mas-saħħa mentali). Strateġija bħal din jenħtieġ li tkun ibbażata wkoll fuq kooperazzjoni strutturata bejn l-atturi li jirrappreżentaw oqsma ta’ politika differenti, livelli ta’ governanza u livelli edukattivi, jibbenefikaw minn finanzjament adegwat u jkunu akkumpanjati minn pjan ċar ta’ implimentazzjoni , evalwazzjoni u monitoraġġ .

Raġuni

Ir-rwol tal-awtoritajiet lokali u reġjonali huwa vitali biex iż-Żona Ewropea tal-Edukazzjoni ssir realtà, minħabba r-rabtiet mill-qrib diretti u sostanzjali li dawn għandhom mal-komunitajiet li fihom għandhom jiġu implimentati l-politiki tal-edukazzjoni definiti fil-livell Ewropew u fejn għandhom impatt dirett (2).

Emenda 5

Punt 3

Test propost mill-Kummissjoni Ewropea Emenda tal-KtR 3. Fil-kuntest ta’ strateġija integrata u komprensiva, jikkombinaw miżuri ta’ prevenzjoni, ta’ intervent u ta’ kumpens bħal dawk stabbiliti fil-qafas ta’ politika fl-Anness sabiex jappoġġaw: 3. Fil-kuntest ta’ strateġija integrata , inklużiva u komprensiva, jikkombinaw miżuri ta’ prevenzjoni, ta’ intervent u ta’ kumpens bħal dawk stabbiliti fil-qafas ta’ politika fl-Anness sabiex jappoġġaw:

Raġuni

Evidenti.

Emenda 6

Punt 3.3

Test propost mill-Kummissjoni Ewropea Emenda tal-KtR 3.3. lill-iskejjel fl-iżvilupp ta’ “approċċ għal skola sħiħa” għas-suċċess tal-iskejjel, li fih il-membri kollha tal-komunità tal-iskejjel (mexxejja tal-iskejjel, għalliema, ħarrieġa u persunal edukattiv ieħor, studenti, ġenituri u familji u l-komunità lokali) kif ukoll il-partijiet ikkonċernati esterni jinvolvu ruħhom b’mod attiv u kollaborattiv sabiex jippromwovu s-suċċess edukattiv għall-istudenti kollha. 3.3. lill-iskejjel fl-iżvilupp ta’ “approċċ għal skola sħiħa” għas-suċċess tal-iskejjel, li fih il-membri kollha tal-komunità tal-iskejjel (mexxejja tal-iskejjel, għalliema, ħarrieġa u persunal edukattiv ieħor, studenti, ġenituri u familji u l-komunità lokali , inklużi l-awtoritajiet lokali u reġjonali ) kif ukoll il-partijiet ikkonċernati esterni jinvolvu ruħhom b’mod attiv u kollaborattiv sabiex jippromwovu s-suċċess edukattiv għall-istudenti kollha.

Raġuni

L-awtoritajiet lokali u reġjonali huma responsabbli għall-iskejjel u jippromovu l-iżvilupp ta’ “approċċ għal skola sħiħa”, inkluż billi jiġi applikat l-approċċ ta’ spiral kwadruplu, mudell kollaborattiv li jpoġġi enfasi qawwija fuq in-nies u l-ħtiġijiet tagħhom, flimkien mal-partijiet interessati tas-settur pubbliku u privat u l-akkademja.

Emenda 7

Punt 4

Test propost mill-Kummissjoni Ewropea Emenda tal-KtR 4. Jottimizzaw l-użu tar-riżorsi nazzjonali u tal-UE għall-investiment fl-infrastruttura, fit-taħriġ, fl-għodod u fir-riżorsi sabiex jiżdiedu l-inklużjoni, l-ugwaljanza u l-benesseri fl-edukazzjoni, inklużi l-fondi u l-għarfien espert tal-UE għar-riformi u l-investiment fl-infrastruttura, fl-għodod, fil-pedagoġija u fil-ħolqien ta’ ambjenti ta’ apprendiment tajbin għas-saħħa, b’mod partikolari Erasmus+, il-Faċilità għall-Irkupru u r-Reżiljenza, il-Fond Soċjali Ewropew+, il-Fond Ewropew għall-Iżvilupp Reġjonali, il-Programm Ewropa Diġitali, Orizzont Ewropa, l-Istrument ta’ Appoġġ Tekniku, il-Fond għall-Ażil, il-Migrazzjoni u l-Integrazzjoni, eċċ., u jiżguraw li l-użu tal-fondi jkun allinjat mal-istrateġija ġenerali. 4. Jottimizzaw l-użu tar-riżorsi lokali, reġjonali, nazzjonali u tal-UE għall-investiment fl-infrastruttura, fit-taħriġ, fl-għodod u fir-riżorsi sabiex jiżdiedu l-inklużjoni, l-ugwaljanza u l-benesseri fl-edukazzjoni, inklużi l-fondi u l-għarfien espert tal-UE għar-riformi u l-investiment fl-infrastruttura, fl-għodod, fil-pedagoġija u fil-ħolqien ta’ ambjenti ta’ apprendiment tajbin għas-saħħa, b’mod partikolari Erasmus+, il-Faċilità għall-Irkupru u r-Reżiljenza, il-Fond Soċjali Ewropew+, il-Fond Ewropew għall-Iżvilupp Reġjonali, il-Programm Ewropa Diġitali, Orizzont Ewropa, l-Istrument ta’ Appoġġ Tekniku, il-Fond għall-Ażil, il-Migrazzjoni u l-Integrazzjoni, eċċ., u jiżguraw li l-użu tal-fondi jkun allinjat mal-istrateġija ġenerali.

Raġuni

Qed jiġi propost li jiġi involut ukoll il-livell lokali u reġjonali.

II. RAKKOMANDAZZJONIJIET TA’ POLITIKA

IL-KUMITAT EWROPEW TAR-REĠJUNI (KtR),

Ir-rwol speċifiku tal-awtoritajiet lokali u reġjonali

1. jemmen li s-sistemi tal-edukazzjoni u t-taħriġ li huma ta’ kwalità għolja, inklużivi u aċċessibbli b’mod ugwali għal kulħadd, irrispettivament mill-karatteristiċi personali, il-familja, is-sitwazzjoni kulturali u soċjoekonomika tal-istudenti, mhux biss joħolqu perkorsi għas-suċċess fl-iskola, iżda wkoll il-perkors komuni tagħna lejn il-koeżjoni soċjali u ekonomija aktar sostenibbli fl-Unjoni Ewropea;

2. japprezza ħafna l-“approċċ ta’ skola sħiħa” imħeġġeġ mill-Kummissjoni Ewropea u li jinkludi lill-awtoritajiet lokali u reġjonali, li huwa prerekwiżit importanti għar-riforma tal-politika tal-edukazzjoni u t-taħriġ u l-kisba ta’ miri ewlenin tal-kooperazzjoni Ewropea fl-edukazzjoni u t-taħriġ bħat-tnaqqis tas-sehem ta’ studenti bi prestazzjoni baxxa fil-ħiliet bażiċi u l-ġlieda kontra t-tluq bikri mill-edukazzjoni u t-taħriġ;

3. jirrimarka li l-miżuri dwar it-tluq bikri mill-iskola spiss ( 3 ) jiġu implimentati fil-livell lokali u reġjonali, u dan jagħmilha possibbli li jiġu indirizzati kwistjonijiet kuntestwali;

4. iqis li huwa importanti li jiġi promoss il-benesseri tal-istudenti u tal-persunal tal-iskejjel fil-post tat-tagħlim billi jitnaqqsu d-distakk edukattiv bejn iż-żoni remoti, rurali u urbani u d-differenzi bejn l-istituzzjonijiet edukattivi. Finanzjament adegwat għall-promozzjoni tal-koeżjoni soċjali u territorjali u l-possibbiltà ta’ deċiżjonijiet ibbażati fuq id-data huma importanti għal dan l-għan; fi kwalunkwe każ, huwa possibbli li tittejjeb il-kwalità tas-sistema edukattiva deċentralizzata biss permezz ta’ approċċ wiesa’ (aktar milli minn wieħed purament baġitarju);

5. jenfasizza l-importanza tal-ġbir u l-analiżi tad-data fil-livell lokali, reġjonali u nazzjonali. L-analiżi ta’ tali data tista’ tiżvela xejriet komuni rilevanti għat-tluq bikri mill-iskola u twassal biex jiġu proposti soluzzjonijiet li jindirizzaw l-isfidi abbażi ta’ approċċ ibbażat fuq il-post. Pereżempju, fil-Latvja, ġiet żviluppata għodda interattiva nazzjonali biex tinġabar informazzjoni dwar l-istudenti mill-mument li l-għalliema jidentifikaw riskju ta’ tluq bikri mill-iskola. B’dan il-mod, fil-livell lokali u reġjonali tista’ tinħoloq bażi statistika wiesgħa dwar il-kawżi u x-xejriet tat-tluq bikri mill-iskola;

6. jappella għal użu usa’ tal-aħjar prattiki lokali u reġjonali biex tinbena ekosistema tal-edukazzjoni diġitali b’saħħitha u biex tiġi promossa tranżizzjoni diġitali sostenibbli, mentri tiġi promossa edukazzjoni ta’ kwalità u inklużiva għal kulħadd u tissaħħaħ il-koeżjoni diġitali biex jitnaqqsu d-disparitajiet territorjali. Pereżempju, ir-Reġjun Franċiż ta’ Île-de-France żviluppa l-pjattaforma tat-tagħlim tal-lingwi mingħajr ħlas QIOZ biex jadatta għall-kundizzjonijiet li ġabet magħha l-COVID-19;

L-impatt tal-kriżijiet fuq is-sistemi edukattivi

7. jirrimarka li l-għadd ta’ żgħażagħ li jitilqu mill-iskola naqas b’mod kostanti dawn l-aħħar għaxar snin. Madankollu, hemm il-biża’ li din ix-xejra pożittiva titreġġa’ lura minħabba l-pandemija ( 4 ) . Dan ħareġ fid-dieher mis-sejbiet dwar il-progress li seħħ fis-sena skolastika 2021-2022 u r-rabta tiegħu mar-restrizzjonijiet relatati mal-COVID-19. Pereżempju, fir-Reġjuni Belġjani ta’ Wallonia u Brussell, l-għadd ta’ studenti li jitilqu mill-iskola qabel iż-żmien żdied bi 28 %, speċjalment fil-klassijiet 7-12;

8. jitlob għalhekk, biex ma jintnesewx l-impatti tal-COVID-19 fuq is-saħħa fiżika u mentali, kif ukoll fuq il-benesseri ġenerali tal-istudenti. Barra minn hekk, għandha tingħata attenzjoni għall-fatt li l-kriżi laqtet ukoll il-motivazzjoni ta’ tagħlim ta’ dawk il-gruppi ta’ studenti li qabel ma kinux f’riskju ta’ tluq bikri mill-iskola u, fl-istess ħin, laqtet b’mod sproporzjonat lill-istudenti bi sfond vulnerabbli u żvantaġġat; jitlob, għalhekk, għal attivitajiet innovattivi ta’ motivazzjoni għat-tfal li jitgħallmu b’suċċess;

9. jitlob ukoll għal edukazzjoni soċjalment inklużiva u psikoloġikament adatta għat-tfal Ukreni kollha tal-età tal-iskola li jinsabu fl-Istati Membri tal-UE minħabba l-gwerra fl-Ukrajna; barra minn hekk, jitlob għal programmi ta’ tagħlim tal-lingwi mfassla apposta u b’mod tajjeb (bħal dawk offruti fir-Reġjun Fjamming fil-Belġju ( 5 ) ) għall-istudenti li ma jitkellmux il-lingwa tal-Istat Membru tal-UE kkonċernat, sabiex jippromovu l-integrazzjoni tagħhom u jtejbu l-prestazzjoni tagħhom;

Konklużjonijiet

10. jaqbel mal-konklużjoni tal-evalwazzjoni indipendenti ( 6 ) tar-Rakkomandazzjoni tal-Kunsill tat-28 ta’ Ġunju 2011 dwar il-politiki biex jitnaqqas it-tluq bikri mill-iskejjel ( 7 ) li l-kooperazzjoni bejn il-livelli differenti ta’ governanza (Ewropew, nazzjonali, reġjonali, lokali) hija limitata u frammentata. Dan huwa wieħed mill-oqsma fejn huma meħtieġa aktar sforzi biex tiġi indirizzata l-problema tat-tluq bikri mill-iskola, b’mod partikolari permezz tal-kooperazzjoni fi ħdan l-ekosistema tal-innovazzjoni;

11. jirrimarka li l-awtoritajiet lokali u reġjonali għandhom rwol ewlieni x’jaqdu fil-ħolqien u l-immodernizzar tal-istituzzjonijiet edukattivi, fil-promozzjoni ta’ opportunitajiet indaqs għal kulħadd u fil-bini ta’ ambjent ta’ tagħlim sikur, inklużiv u effiċjenti, b’attenzjoni partikolari għall-bullying/il-bullying ċibernetiku li qed jiżdied; jenfasizza l-importanza ta’ appoġġ fit-tul mill-fondi strutturali tal-UE għal proġetti muniċipali biex jimmodernizzaw l-ambjent ta’ tagħlim u tal-iżgurar taż-żamma tal-kwalità tal-infrastrutturi edukattivi eżistenti, fid-dawl tal-impatt tal-gwerra Russa kontra l-Ukrajna, il-kriżi tal-enerġija u ż-żieda qawwija fl-inflazzjoni fuq il-baġits nazzjonali u lokali;

12. jitlob li l-isfidi attwali jiġu indirizzati permezz ta’ “approċċ ta’ skola sħiħa”. Waħda mill-kwistjonijiet hija t-tiġdid ġenerazzjonali tal-għalliema u l-ħolqien ta’ programm ta’ motivazzjoni wiesa’ għall-għalliema u l-persunal tal-iskejjel, li diġà hemm eżempji tagħhom f’xi awtoritajiet lokali u reġjonali, bħal boroż ta’ studju għall-istudenti li jkunu fl-aħħar sena ta’ studju biex jakkwistaw kwalifika ta’ għalliem, speċjalment għall-għalliema futuri fl-oqsma STEM jew għall-professjonisti fl-oqsma tal-indukrar (psikologi, edukaturi soċjali, eċċ.). Fl-istess ħin, għandhom ikomplu jiġu promossi programmi ta’ taħriġ u titjib tal-ħiliet tal-għalliema u, fejn adatt, taħriġ mill-ġdid.

Brussell, it-12 ta’ Ottubru 2022. Vasco ALVES CORDEIRO Il-President tal-Kumitat Ewropew tar-Reġjuni

(1) COM(2020) 625 final.

(2) ĠU C 66, 26.2.2021, p. 1.

(1) COM(2020) 625 final.

(2) ĠU C 66, 26.2.2021, p. 1.

(3) ĠU C 175, 7.6.2021, p. 6.

(1) Konferenza dwar il-Futur tal-Ewropa, Rapport dwar l-Eżitu Finali, Mejju 2022, Proposta numru 32 (p. 74).

(2) COM (2022) 404 final

(1) Ara d-definizzjoni fid-Dokument ta’ Ħidma tal-Persunal ta’ akkumpanjament

(1) Ara d-definizzjoni fid-Dokument ta’ Ħidma tal-Persunal ta’ akkumpanjament

(1) ĠU C 174, 7.6.2014, p. 1.

(2) Opinjoni tal-Kumitat Ewropew tar-Reġjuni — Il-kisba sal-2025 taż-Żona Ewropea tal-Edukazzjoni (ĠU C 175, 7.5.2021, p. 6).

(3) L-indikatur tal-UE “it-tluq bikri mill-edukazzjoni u t-taħriġ” (ELET) ikejjel il-proporzjon ta’ dawk li għandhom bejn 18 u 24 sena li fl-aħjar każ ikunu laħqu livell edukattiv sekondarju tal-ewwel livell (jiġifieri l-livelli li ma jkunux għadhom f’edukazzjoni u taħriġ formali jew mhux formali).

(4) Kummissjoni Ewropea, Direttorat Ġenerali għall-Edukazzjoni, iż-Żgħażagħ, l-Isport u l-Kultura, Education and training monitor 2021: executive summary [Il-Monitor tal-edukazzjoni u t-taħriġ 2021: sommarju eżekuttiv], Uffiċċju tal-Pubblikazzjonijiet tal-Unjoni Ewropea, 2021, https://data.europa.eu/doi/10.2766/480191

(5) Onthaalonderwijs voor anderstalige kinderen (OKAN) [Edukazzjoni primarja u sekondarja għal tfal b’lingwa materna differenti].

(6) Il-Kummissjoni Ewropea, id-Direttorat Ġenerali għall-Edukazzjoni, iż-Żgħażagħ, l-Isport u l-Kultura (2019), Donlevy, V., Day, L., Andriescu, M., Downes, P., Assessment of the implementation of the 2011 Council recommendation on policies to reduce early school leaving: final report [Valutazzjoni tal-implimentazzjoni tar-Rakkomandazzjoni tal-Kunsill tal-2011 dwar politiki biex jitnaqqas it-tluq bikri mill-iskola: rapport finali], Uffiċċju tal-Pubblikazzjonijiet.

(7) ĠU C 191, 1.7.2011, p. 1.